**Doložka**

**vybraných vplyvov**

**A.1. Názov materiálu:**

Návrh na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**A.3. Poznámky**

Vplyvy na rozpočet verejnej správy

Návrh zákona v mesiacoch júl a august zdvojnásobuje maximálnu sumu mesačného príjmu z dohôd o brigádnickej práci študentov, ktorá je oslobodená od povinného dôchodkového poistenia na výšku 39,44% priemernej mesačnej mzdy v hospodárstve Slovenskej republiky zistenej štatistickým úradom Slovenskej republiky za rok, ktorý dva roky predchádza kalendárnemu roku, za ktorý sa platí poistné na dôchodkové poistenie, pre fyzickú osobu staršiu ako 18 rokov.

V tabuľke uvádzame dopad návrhu zákona na štátny rozpočet:

|  |  |  |
| --- | --- | --- |
| počet študentov (vek od 18 r.) | Príjem z brigády v Eur | Dopad na ŠR |
| 15 000 | 318 | 1 457 100,00 |
| 10 000 | 318 | 971 400,00 |

Pri počte 15. tis a 10 tis. študentov nad 18 rokov, ktorí počas dvoch letných mesiacov zarobia mesačne 318 Eur, čo je dvojnásobok sumy určenej opatrením MPSVaR SR, ktorá je oslobodená od platenia odvodov. Pre rok 2014 je táto suma vo výške 159 Eur. Dopad na rozpočet pri počte 10 000 študentov je cca 971 tis. Eur.

V mesiacoch júl a august sa zdvojnásobuje maximálna suma mesačného príjmu z dohôd o brigádnickej práci študentov pre osobu ktorá nedovŕšila vek 18 rokov, ktorá je oslobodená od povinného dôchodkového poistenia na výšku 16,78% priemernej mesačnej mzdy v hospodárstve Slovenskej republiky zistenej štatistickým úradom SR za rok, ktorý dva roky predchádza kalendárnemu roku, za ktorý sa platí poistné na dôchodkové poistenie, a to až do konca kalendárneho mesiaca, v ktorom fyzická osoba dovŕšila vek 18 rokov.

V tabuľke uvádzame dopad návrhu zákona na štátny rozpočet:

|  |  |  |
| --- | --- | --- |
| počet študentov (vek do 18 r. ) | Príjem z brigády v Eur | Dopad na ŠR |
| 5 000 | 136 | 208 600,00 |
| 2 000 | 136 | 83 440,00 |

Pri počte 5. tis a 2 tis. študentov do 18 rokov, ktorí počas dvoch letných mesiacov zarobia mesačne 136 Eur, čo je dvojnásobok sumy určenej opatrením MPSVaR SR, ktorá je oslobodená od platenia odvodov. Pre rok 2014 je táto suma vo výške 68 Eur. Dopad na rozpočet pri počte 5 000 študentov je cca 209 tis. Eur.

Vplyvy na podnikateľské prostredie – návrh zákona má neutrálny vplyv na podnikateľské prostredie.

Sociálne vplyvy – návrh zákona má pozitívne sociálne vplyvy.

Návrh zákona bude mať pozitívny vplyv na finančné zabezpečenie študentovi bez nároku na čerpanie prostriedkov z verejných zdrojov.

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Bezpredmetné